Alejandro Ramos i Alba Real cantaran el Cant de la Carxofa
02/09/2005 10:29:00

# Alejandro Ramos i Alba Real cantaran el Cant de la Carxofa

*   02/09/2005 10:29:00
*   [Imprimir](#)
*   Compartir
*    https://www.alaquas.org/documento.asp?id\_do=9661

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9661%2F0&title=Ajuntament%20d%27Alaqu%C3%A0s.%20Premsa.Alejandro%20Ramos%20i%20Alba%20Real%20cantaran%20el%20Cant%20de%20la%20Carxofa)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9661/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9661/9661_Form_4.jpg)](https://www.alaquas.org/ficheros/documentos/2005/2/9661/9661_Form_10.jpg "<a href='https://www.alaquas.org/ficheros/documentos/2005/2/9661/9661_Form_10.jpg' target=_blank><i class='fa fa-external-link' aria-hidden='true'></i>.Alejandro Ramos i Alba Real cantaran el Cant de la Carxofa</a>")

En l'elecció d'enguany, que celebra la desena edició, han participat un total de 750 persones

El dimecres 31 de juliol es van donar a conèixer els dos "àngels" que els pròxims dies 8 i 9 de setembre interpretaran el Cant de la Carxofa en honor a la Mare de Déu de l'Olivar i al Crist de la Bona Mort, respectivament. Un total de 750 persones van participar en l'elecció que es va celebrar al Claustre del Castell d'Alaquàs.

Sis xiquets i xiquetes, seleccionats d'entre els 25 que enguany aspiraven a interpretar aquest cant, participaren ahir en la Prova de Veu de l'Àngel. La participació de totes les persones presents, que van votar després d'escoltar cadascuna de les veus, va voler que foren Alejandro Ramos i Alba Real els protagonistes que interpretaran enguany aquest cant típic de la ciutat. El primer ho farà el dia 8 de setembre i la segona, el 9 de setembre.

L'event, organitzat per l'Ajuntament d'Alaquàs, l'Associació Cultural La Carxofa, Amics del Cant de la Carxofa, la Confraria de la Mare de Déu de l'Olivar, els Clavaris del Crist 1955-2005, va comptar amb la participació i amenització d'una vintena de músics de la Unió Musical d'Alaquàs.

Cap a les 21:30 hores es va donar a conèixer la resolució del jurat. Moments abans, les entitats organitzadores van obsequiar els 25 escolars que enguany s'han presentat a la prova amb dos llibres il·lustrats: _Don Quixot de la Manxa_ i l'_Esclafamuntanyes_ d'Enric Valor. Es va obsequiar també amb un socarrat als mestres de tots els col·legis d'Alaquàs per contribuir al foment d'aquesta activitat cultural.

La Carxofa és una composició musical de tipus religiós denominada "motete" característica de les poblacions de L'Horta Sud. En la actualitat, únicament es conserva a Silla, Aldaia i Alaquàs, amb la particularitat que a Alaquàs el cant s'ofrena al Crist i a la Mare de Déu. Els orígens d'aquest cant són incerts. Una de les versions que circulen atribueix la seua creació als cants que els devots dirigien al Crist en els cadafals que antigament existien en les esglésies. Aquesta interpretació històrica connecta amb el Misteri d'Elx, del qual la Carxofa seria una variant.

Una altra de les línies d'investigació situa, en canvi, el Cant de la Carxofa a finals del segle XIX en una composició musical de Godella realitzada per el Mestre Rigoberto. A Alaquàs la lletra va experimentar la variant que se li canta també a la Mare de Déu de l'Olivar, el que converteix a la Carxofa en una de les tradicions més genuïnes i antigues de la població.

Amb la finalitat de conservar, difondre i millorar aquesta valuosa peça musical, els Clavaris del Crist d'Alaquàs van instaurar en 1995 el procés de selecció dels xiquets i xiquetes aspirants, conegut com la Prova de l'Àngel, i que el passat 31 d'agost es va celebrar al Castell en la seua desena edició. També es va renovar l'artefacte articulat que representa una gran carxofa, les fulles de la qual s'obrin i des d'allí l'àngel, elevat uns metres sobre terra, interpreta el cant. En concret, és obra de l'artista faller Manolo Martín, d'estil barroc. Al mateix temps, l'Associació Cultural La Carxofa treballa intensament perquè els professors de música de tots els col·legis d'Alaquàs coneguen i transmeten als seus alumnes aquesta tradició.